  Майя Бывальцева 14-тӥ пӧсьтолэзьлы Удмуртиын коронавирус инфекциен черлан 140 выль учыръёсты пусйизы. Висьыны усемъёс пӧлын 14 аресозь 23 пиналъёс но 65 арессэс ортчем 12 арлыдоос. Со сярысь элькунысь оперативной штаб ивортӥз. Диагноззы Ижкарын 60 улӥсьёслэн зэмаз, Кез ёросын – 14 адямилэн, Ува ёросын – 11, Воткаын, Сарапулын, Сюмси ёросын – быдэн 10, Можгаын – укмыс, Вотка ёросын – сизьым, Можга ёросын – куать, Глазкарын, Алнаш, Шаркан ёросъёсын – быдэн одӥг. 40 адями висёнэз вормиз. Ньыль мурт кулӥз. Воргоронъёслы 61 но 70 арес вал, кышномуртъёслы – 55 но 62 арес Туннэ нуналлы Удмуртиын коронавирусэн черлан 37 сюрс 544 учыр лабораториосын зэматэмын. 32 сюрс 766 адями йӧназ, 548 мурт кулӥз. Али 144-езлэн висисьёслэн тазалыксы секыт. Берло нуналскын элькунын коронавирус инфекцилы 3 сюрс 567 эскеронъёс ортчытӥзы. 14-тӥ пӧсьтолэзьлы Удмуртиын 250 сюрс 272 адями коронавируслэсь прививка пуктӥз, со пӧлысь 166 сюрс 790-ез кыкетӥ люкетсэ басьтӥзы ни.  Тегъёс: Тазалык Ижкар висён Удмуртия коронавирус  